
	1.
	TEKSTUALNI DEL



1.0
Usmeritve iz veljavnih prostorskih aktov

V občinskem prostorskem načrtu Mestne občine Murska Sobota – OPN (Uradni list RS, št. 63/2014) je predmetno območje opredeljeno kot zazidljivo. Obravnavano območje se trenutno ureja z Odlokom o sprejetju zazidalnega načrta za obrtno cono Murska Sobota – sever (Uradni list RS, št. 39/1997, 41/2004, 62/2004-popr., 29/2005)
2.0 Obstoječe stanje
Predmetna dokumentacija obravnava parcele znotraj območja obrtne cone v Murski Soboti. Obravnavane parcele, ki so v lasti naročnika spremembe prostorskega akta, se nahajajo v sklopu obstoječega trgovsko-poslovnega kompleksa. Območje je trenutno nepozidano. Parcela je obkrožena z asfaltiranimi dovoznimi potmi, ki vodijo do obstoječih poslovnih in trgovskih objektov. Ob vzhodnem robu območja poteka varovalni pas 110 kV daljnovoda.

S trenutno veljavnim prostorskim aktom je na obravnavanih parcelah predvidena gradnja trgovsko poslovnega objekta velikosti 13 x 13 m. Obravnavani objekt je edini objekt, ki v tem delu območja ZN še ni zgrajen. Vsi sosednji objekti, ki so bili predvideni z zazidalnim načrtom so že zgrajeni. Izvedene so tudi vse predvidene komunalne ureditve.
3.0
Predvidene dejavnosti in ureditve
S predmetno spremembo zazidalnega načrta se predvideva sprememba tlorisnega gabarita objekta predvidenega trgovsko poslovnega objekta, na obravnavanih parcelah št. 3524/47 in 3536/1, obe k.o. Murska Sobota. 
Predvidena je gradnja objekta velikosti 18,40 x 27,00 m. Na vzhodnem robu se tlorisni gabarit objekta prilagaja liniji varovalnega območja obstoječega 110kV daljnovoda, severo-zahodna gradbena linija objekta je usklajena z gradbeno linijo obstoječih objektov.
Predvideni objekt se zgradi max. v treh poslovnih etažah nad terenom (P+2), s tem, da največja višina ne sme presegati višine obstoječih poslovnih objektov znotraj kompleksa; to je 12 m nad terenom. Predvidena je izvedba ravne strehe z minimalnim naklonom ali dvokapne strehe (naklon do 20°) zakrite z atiko.
Vse ostale ureditve znotraj območja, predvidene z veljavnim prostorskim aktom ostajajo nespremenjene.

- Idejne rešitve omrežja infrastrukture

S predvideno spremembo se ne bodo bistveno povečale potrebne kapacitete komunalnih priključkov.

Obravnavana parcela se nahaja sredi območja, ki je komunalno že urejeno. Infrastrukturne ureditve se bodo izvedle v skladu s pogoji iz smernic posameznih pristojnih služb. Objekt se bo komunalno navezal na obstoječe komunalne sisteme, ki potekajo znotraj območja. 

